
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 184 

24 Σεπτεμβρίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 137 
Τροποποίηση του π.δ. 188/1996 «Οργανισμός του Εθνι¬ 
κού Τυπογραφείου» (ΦΕΚ Α' 146). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1, παρ. 4 του ν.3469/2006 «Εθνικό Τυ¬ 
πογραφείο, Εφημερίς της Κυβερνήσεως και λοιπές δια¬ 
τάξεις» (ΦΕΚ 131/Α72006). 

β) Του άρθρου 20, παρ. 3 του ν. 2503/1997 «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις» 
(ΦΕΚ 107/Α71997). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α72005). 

2. Την υπ’ αριθμ. ΔΙΔΚ/Φ1/25873/1.10.2007 κοινή από¬ 
φαση του Πρωθυπουργού και του Υπουργού Εσωτερι¬ 
κών (ΦΕΚ 1950/Β72007) «Ανάθεση αρμοδιοτήτων στους 
Υφυπουργούς Εσωτερικών Χρήστο Ζώη και Αθανάσιο 
Νάκο». 

3. Την υπ’ αριθμ. 1666/ΔΙΟΕ 89/13.1.2009 απόφαση «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών» (ΦΕΚ 40/Β"/16.1.2009). 

4. Το γεγονός ότι από τις διατάξεις του παρόντος 
Διατάγματος προκαλείται δαπάνη στον Κρατικό Προϋ¬ 
πολογισμό, ύψους ογδόντα εννέα χιλιάδων τριακοσίων 
(89.300) ευρώ περίπου, ετησίως, η οποία κατά το τρέχον 
έτος περιορίζεται στό ποσό των είκοσι δύο χιλιάδων 
τριακοσίων πενήντα (22.350) ευρώ περίπου και θα κα¬ 
λύπτεται από τις εγγεγραμμένες πιστώσεις στον προϋ¬ 
πολογισμό του Υπουργείου Εσωτερικών (Ειδ. Φ. 07-170 
«Εθνικό Τυπογραφείο»/ΚΑΕ ομάδων 0200 & 0800). Κατά 
την επόμενη πενταετία, η εν λόγω δαπάνη θα καλύπτε¬ 
ται από τις πιστώσεις που θα εγγράφονται κατ’ έτος 
προς τούτο στον ανωτέρω προϋπολογισμό. 

5. Την υπ’ αριθμ. 149/2009 Γνωμοδότηση του Συμβου¬ 
λίου της Επικράτειας, μετά από πρόταση των Υφυ¬ 
πουργών Εσωτερικών και Οικονομίας και Οικονομικών, 
αποφασίζουμε: 


Αρθρο 1 

Το άρθρο 3 του π.δ. 188/1996 τροποποιείται ως κα¬ 
τωτέρω: 

«Αρθρο 3. Διάρθρωση υπηρεσιών 

1. Οι παραγωγικές δραστηριότητες του Εθνικού Τυπο¬ 
γραφείου οργανώνονται σύμφωνα με την κατά βάρδιες 
λειτουργία του, ώστε να εξασφαλίζεται η τήρηση του 
προγράμματος παραγωγής και η ορθολογική αξιοποί¬ 
ηση των παραγωγικών συντελεστών. 

2. Ο έλεγχος και ο συντονισμός τήρησης του προ¬ 
γράμματος παραγωγής διασφαλίζονται με τη χρήση 
ολοκληρωμένου πληροφοριακού συστήματος σε όλους 
τους τομείς και τις δραστηριότητες της υπηρεσίας. 

3. Το Εθνικό Τυπογραφείο διαρθρώνεται από τις ακό¬ 
λουθες κατά βάρδια λειτουργίας οργανικές μονάδες: 

α) Οργανικές μονάδες πρώτης (α') βάρδιας 

- Διεύθυνση Προεκτύπωσης 

- Διεύθυνση Α' Προγραμματισμού Παραγωγής 

- Διεύθυνση Β' Φωτοστοιχειοθεσίας 

- Διεύθυνση Γ Εκτυπώσεων - Βιβλιοδεσίας 

- Διεύθυνση Δ' Ανθρώπινου Δυναμικού 

-Διεύθυνση Ε' Διαχείρισης 

- Διεύθυνση ΣΤ' Τεχνικής υποστήριξης 

- Διεύθυνση Ζ' Πληροφορικής 

-Διεύθυνση Η' Προώθησης Εκδόσεων 

- Αυτοτελές Τμήμα Δημοσίων Σχέσεων και Σχέσεων 
με τους Πολίτες 

αα) Η Διεύθυνση Προεκτύπωσης αποτελείται από τα 
εξής Τμήματα: 

I. Εισαγωγής Στοιχείων Δημοσιευμάτων στο Ολοκλη¬ 
ρωμένο Πληροφοριακό Σύστημα. 

II. Σάρωσης, Ηλεκτρονικής Επεξεργασίας και Καταχώ- 
ρησης των Δημοσιευμάτων στο Ολοκληρωμένο Πληρο¬ 
φοριακό Σύστημα. 

III. Επιμέλειας Ύλης. 

IV. Ηλεκτρονικού Μοντάζ και Τελικού Ελέγχου. 

V. Διορθώσεων. 

ββ) Η Διεύθυνση Α' Προγραμματισμού Παραγωγής 
αποτελείται από τα εξής Τ μήματα: 

I. Α1 Παραλαβής δημοσιευτέας ύλης. 

II. Α2 Ανωνύμων Εταιρειών (Α.Ε.) και Εταιρειών Περιω- 
ρισμένης Ευθύνης (Ε.Π.Ε.). 

III. Α3 Ελέγχου και χαρακτηρισμού ύλης. 

IV. Α4 Παρακολούθησης Παραγωγής Φύλλων Εφημε- 
ρίδος Κυβερνήσεως (Φ.Ε.Κ.). 

V. Α5 Προγραμματισμού Λοιπών Εργασιών. 

γγ) Η Διεύθυνση Β' Φωτοστοιχειοθεσίας αποτελείται 
από τα εξής Τμήματα: 

I. Β2, Β3, Β4, Β5 Φωτοστοιχειοθεσίας. 

II. Οπτικής Αναγνώρισης Χαρακτήρων (ΟΟΒ). 

δδ) Η Διεύθυνση Γ' Εκτυπώσεων αποτελείται από τα 
εξής Τ μήματα: 

I. Γ1 Φωτομεταφορείου - Στερεοτυπείου. 

II. Γ2, Γ3, Γ4 Εκτυπώσεων. 

III. Γ5 Καλλιτεχνικής Βιβλιοδεσίας- Μουσειακού Υλι¬ 
κού. 

IV. Γ6, Γ7 Βιβλιοδεσίας. 

V. Γ8 Ανώτατου Συμβουλίου Επιλογής Προσωπικού 
(ΑΣΕΠ). 

VI Γ9 Δεματοποίησης - Αποστολής Φύλλων Εφημερί- 
δος Κυβερνήσεως (Φ.Ε.Κ.). 

VII. ΓΙΟ Διεκπεραίωσης Εκδόσεων. 

εε) Η Διεύθυνση Δ' Ανθρώπινου Δυναμικού αποτελεί- 
ται από τα εξής Τ μήματα: 

I. Δ1 Κατάστασης Προσωπικού. 

II. Δ2 Διοικητικής Μέριμνας. 

III. Δ3 Εκπαίδευσης - Επιμόρφωσης. 

IV. Δ4 Γραμματείας. 

στστ) Η Διεύθυνση Ε'Διαχείρισης αποτελείται από τα 
εξής Τ μήματα: 

I. Ε1 Προμηθειών- Προϋπολογισμού. 

II. Ε2 Οικονομικού. 

III. Ε3 Διαχείρισης χαρτιού και λοιπών πρώτων υλών. 

IV. Ε4 Πώλησης Φύλλων Εφημερίδος Κυβερνήσεως 
(Φ.Ε.Κ.). 

V. Ε5 Αντιγράφων Φύλλων Εφημερίδος Κυβερνήσεως 
(Φ.Ε.Κ.). 

ζζ) Η Διεύθυνση ΣΤ' Τεχνικής Υποστήριξης αποτελεί- 
ται από τα εξής Τ μήματα: 

I. ΣΤ1 Τεχνικών Μελετών. 

II. ΣΤ2 Μηχανολογικών Εργασιών - Εγκαταστάσεων. 

III. ΣΤ3 Ηλεκτρολογικών Εργασιών - Εγκαταστάσε¬ 
ων. 

IV. ΣΤ4 Κτιριακών Εργασιών - Εγκαταστάσεων. 

V. ΣΤ5 Ηλεκτρονικών Εργασιών. 

VI. ΣΤ6 Αυτοτελές Γραφείο Προσβασιμότητας ΑΜΕΑ 
στο Εθνικό Τυπογραφείο. 

ηη) Η Διεύθυνση Ζ' Πληροφορικής αποτελείται από 
τα εξής Τ μήματα: 

I. Ζ1 Ανάπτυξης Πληροφοριακού Συστήματος. 

II. Ζ2 Προγραμματισμού. 

III. Ζ3 Υποστήριξης Πληροφοριακού Συστήματος. 

θθ) Η Διεύθυνση Η' Προώθησης Εκδόσεων αποτελεί- 
ται από τα εξής Τ μήματα: 

I. Η1 Συνδρομητών - Περιφερειακών γραφείων. 

II. Η2 Παροχής Πληροφοριών Δημοσιευμάτων Φύλλων 
Εφημερίδος Κυβερνήσεως (Φ.Ε.Κ.). 

III. Η3 Παροχής Πληροφοριών Δημοσιευμάτων Φύλλων 
Εφημερίδος Κυβερνήσεως (Φ.Ε.Κ.) από τηλεφώνου. 

IV. Η4 Έρευνας Αγοράς - Προώθησης Εκδόσεων. 

V. Η5 Αρχείου Φύλλων Εφημερίδος Κυβερνήσεως 
(Φ.Ε.Κ). 


β) Οργανικές μονάδες δεύτερης (β') βάρδιας 

I. Διεύθυνση Θ' Φωτοστοιχειοθεσίας 

II. Διεύθυνση Γ Εκτυπώσεων - Βιβλιοδεσίας 

αα) Η Διεύθυνση Θ' Φωτοστοιχειοθεσίας αποτελείται 
από τα εξής Τ μήματα: 

I. Θ1, Θ2, Θ3, Θ4 Φωτοστοιχειοθεσίας. 

II. Οπτικής Αναγνώρισης Χαρακτήρων (ΟΟΒ). 

ββ) Η Διεύθυνση Γ Εκτυπώσεων - Βιβλιοδεσίας απο- 
τελείται από τα εξής Τμήματα: 

I. 11,12,13 Εκτυπώσεων. 

II. 14 Βιβλιοδεσίας. 

III. 15 Δεματοποίησης. 

4. Για την υποστήριξη των αναγκών της παραγωγής 
λειτουργούν ως τμήματα των αντίστοιχων Διευθύνσε¬ 
ων της πρώτης (α') βάρδιας και κατά την δεύτερη (β) 
βάρδια οι ακόλουθες οργανικές μονάδες: 

I. Τμήμα Α6 Εκδόσεων. 

II. Τμήμα ΣΤ7 Τεχνικής Υποστήριξης. 

III. Τμήμα Σάρωσης και Ηλεκτρονικής Επεξεργασίας 
και Καταχώρησης των Δημοσιευμάτων στο Ολοκληρω¬ 
μένο Πληροφοριακό Σύστημα. 

IV. Τμήμα ηλεκτρονικού Μοντάζ και Τελικού Ελέγ¬ 
χου. 

V. Τμήμα Υποστήριξης Πληροφοριακού Συστήματος. 

VI. Τμήμα Θ5 Διορθώσεων». 

Άρθρο 2 

Στο π.δ. 188/1996 προστίθεται άρθρο 3Α ως κατω¬ 
τέρω: 

«Άρθρο 3Α. Αρμοδιότητες της Διεύθυνσης Προεκτύ- 
πωσης. 

Η Διεύθυνση Προεκτύπωσης είναι αρμόδια για την 
παραλαβή της προς δημοσίευση ύλης από το Τμήμα 
Α1 της Διεύθυνσης Α' Προγραμματισμού Παραγωγής, 
την ψηφιοποίηση του έντυπου υλικού και επεξεργασία 
αυτού σε προδιαγραφές που απαιτούνται για την τε¬ 
λική ψηφιοποιημένη μορφή, με σκοπό την ένταξη του 
σε προγράμματα σελιδοποίησης ή ΟΘΒ, την καταχώ- 
ρηση του ψηφιοποιημένου υλικού στο Ολοκληρωμένο 
Πληροφοριακό Σύστημα, την προώθηση του έντυπου 
υλικού στο Τμήμα Α3 Ελέγχου και χαρακτηρισμού ύλης 
της Διεύθυνσης Α' Προγραμματισμού Παραγωγής, τον 
υπολογισμό σελίδων και καταχώρηση της ύλης των 
Φύλλων Εφημερίδος Κυβερνήσεως (Φ.Ε.Κ.) σε τεύχη με 
τη σειρά που πρέπει να δημοσιευθεί, την προώθηση του 
φακέλου εργασίας στο γραφείο της Διεύθυνσης, την 
ανάκληση των δεδομένων της ψηφιοποιημένης μορφής 
του αυτού εντύπου και την ανάκληση των δεδομένων 
της ψηφιοποιημένης μορφής φακέλου, ηλεκτρονικού 
μοντάζ και εξόδου σε μορφή προεκτύπωσης. Ειδικότερα 
οι κατά τμήμα αρμοδιότητες της Διεύθυνσης, είναι: 

1) Τμήμα Εισαγωγής Στοιχείων Δημοσιευμάτων στο 
Ολοκληρωμένο Πληροφοριακό Σύστημα 

αα) Παραλαβή της προς δημοσίευση ύλης από το Τμή¬ 
μα Α3 της Διεύθυνσης Προγραμματισμού Παραγωγής 

ββ) Μέριμνα καταχώρησης στο Ολοκληρωμένο Πλη¬ 
ροφοριακό Σύστημα του Εθνικού Τυπογραφείου των 
στοιχείων του Φορέα και της περίληψης των δημοσι¬ 
ευμάτων όλων των τευχών της Εφημερίδας της Κυ- 

βερνήσεως, πλην των δημοσιευμάτων που αφορούν το 
τεύχος Ανωνύμων Εταιρειών και Εταιρειών Περιωρισμέ- 
νης Ευθύνης. 

γγ) Προώθηση της ύλης στις Διευθύνσεις Β' και Θ' 
Φωτοστοιχειοθεσίας. 

2) Τμήμα Σάρωσης, Ηλεκτρονικής Επεξεργασίας και 
Καταχώρησης Δημοσιευμάτων στο Ολοκληρωμένο Πλη¬ 
ροφοριακό Σύστημα 

αα) Παραλαβή της προς δημοσίευση ύλης από το 
Τμήμα Α1 της Διεύθυνσης Α' Προγραμματισμού Παρα¬ 
γωγής. 

ββ) Προώθηση του έντυπου υλικού στο Τμήμα Α3 
Ελέγχου και χαρακτηρισμού ύλης της Διεύθυνσης Α' 
Προγραμματισμού παραγωγής. 

3) Τμήμα Επιμέλειας Ύλης 

αα) Παραλαβή της προς δημοσίευση ύλης από τις 
Διευθύνσεις Β' και θ' Φωτοστοιχειοθεσίας ως και αντί¬ 
στοιχης ύλης ΑΕ-ΕΠΕ από το Τμήμα Α2 της Διεύθυνσης 
Προγραμματισμού Παραγωγής. 

ββ) Υπολογισμός σελίδων και καταχώρηση ύλης των 
Φύλλων Εφημερίδος Κυβερνήσεως (Φ.Ε.Κ.) σε τεύχη με 
τη σειρά που πρέπει να δημοσιευθεί. 

γγ) Εισαγωγή στοιχείων κατά φάκελο εργασίας στο 
Ολοκληρωμένο Πληροφοριακό Σύστημα. 

δδ) Μέριμνα για την προώθηση του φακέλου εργασί¬ 
ας στο γραφείο της Διεύθυνσης. 

4) Τμήμα Ηλεκτρονικού Μοντάζ και Τελικού Ελέγχου 

αα) Παραλαβή του φακέλου από το Τμήμα Α4 της Δι¬ 
εύθυνσης Α' Προγραμματισμού παραγωγής για προε- 
κτύπωση. 

ββ) Ανάκληση μέσω του Ολοκληρωμένου Πληροφο¬ 
ριακού Συστήματος των δεδομένων της ψηφιοποιημέ¬ 
νης μορφής φακέλου. 

γγ) Ηλεκτρονικό μοντάζ μέσω προγράμματος και έξο¬ 
δος σε μορφή προεκτύπωσης. 

δδ) Προώθηση στη Διεύθυνση Γ' Εκτυπώσεων - Βι¬ 
βλιοδεσίας. 

5) Τμήμα Διορθώσεων 

αα) Διόρθωση λαθών με τη χρήση Ηλεκτρονικού Υπο¬ 
λογιστή (Η/Υ) (συντακτικών, ορθογραφικών, τυπογραφι¬ 
κών κ.λπ.) των δοκιμίων Φύλλων Εφημερίδος Κυβερνή¬ 
σεως (Φ.Ε.Κ.) ή των υπόλοιπων εργασιών εφόσον έχουν 
ανατεθεί από τον ενδιαφερόμενο φορέα. 

ββ) Εισαγωγή στοιχείων δημοσιευμάτων στο Ολοκλη¬ 
ρωμένο Πληροφοριακό Σύστημα». 

Άρθρο 3 

Αρμοδιότητες της Διεύθυνσης Ε' Διαχείρισης 

α) Η πρώτη παράγραφος του άρθρου 8 του π.δ. 188/ 
1996, αντικαθίσταται ως εξής: «Η Διεύθυνση Ε' Διαχείρι¬ 
σης είναι αρμόδια για την κατάρτιση του προϋπολογι¬ 
σμού, τη μισθοδοσία του προσωπικού, τη διαχείριση του 
χάρτου καθώς και των παγίων και αναλώσιμων υλικών, 
την πώληση Φύλλων Εφημερίδος Κυβερνήσεως (Φ.Ε.Κ.) 
και φωτοαντιγράφων, τη μελέτη και κοστολόγηση των 
ακολουθούμενων διαδικασιών και την υποβολή σχετικών 
προτάσεων». 


β) Η παρ. 5 του άρθρου 8 του π.δ. 188/1996, αντικαθί¬ 
σταται ως εξής: 

«5. Τμήμα Ε5 Αντιγράφων Φύλλων Εφημερίδος Κυβερ¬ 
νήσεως (Φ.Ε.Κ.) 

-Αναπαραγωγή, επικύρωση και πώληση αντιγράφων 
Φύλλων Εφημερίδος Κυβερνήσεως (Φ.Ε.Κ.) που έχουν 
εξαντληθεί και είσπραξη του καθορισμένου αντιτίμου με 
διπλότυπη απόδειξη είσπραξης. Απόδοση λογαριασμού 
στο Ελεγκτικό Συνέδριο. 

- Μέριμνα για την αποδοτική - αποτελεσματική λει¬ 
τουργία των μηχανημάτων. 

- Εισαγωγή στοιχείων στο μηχανογραφικό σύστη¬ 
μα». 

Άρθρο 4 

Αρμοδιότητες της Διεύθυνσης ΣΤ' 

Τεχνικής Υποστήριξης 

α) Το πρώτο εδάφιο του άρθρου 9 του π.δ. 188/1996, 
αντικαθίσταται ως εξής: 

«Η Διεύθυνση ΣΤ' Τεχνικής Υποστήριξης είναι αρμόδια 
για την εγκατάσταση, συντήρηση, επισκευή, διατήρηση 
σε συνεχή λειτουργική ετοιμότητα, εκπόνηση μελετών 
και προτάσεων για τη βελτίωση της τεχνολογίας και 
της λειτουργικότητας των πόσης φύσεως μηχανημάτων 
καθώς και των μηχανολογικών, ηλεκτρολογικών, ηλε¬ 
κτρονικών και κτιριακών εγκαταστάσεων του Εθνικού 
Τυπογραφείου (εκτός των συστημάτων πληροφορικής), 
του συστήματος πυρανίχνευσης, την εγκατάσταση και 
μεταφορά τηλεφωνικών συσκευών και συναφούς τη¬ 
λεπικοινωνιακού εξοπλισμού. Επίσης είναι αρμόδια να 
λαμβάνει όλα τα αναγκαία μέτρα για την εξασφάλιση 
προσβασιμότητας και των λοιπών διευκολύνσεων για 
τα άτομα με αναπηρίες στους χώρους του Εθνικού Τυ¬ 
πογραφείου». 

β) Η παρ. 3 του άρθρου 9 του π.δ. 188/1996, αντικαθί¬ 
σταται ως εξής: 

«3. Τμήμα ΣΤ3 Ηλεκτρολογικών Εργασιών- Εγκατα¬ 
στάσεων 

- Μέριμνα εγκατάστασης, συντήρησης, επισκευής και 
διατήρησης σε συνεχή ετοιμότητα λειτουργίας των 
ηλεκτρικών μέσων των πάσης φύσεως μηχανημάτων 
και εγκαταστάσεων. 

- Ευθύνη λειτουργίας του Εργαστηρίου και φύλαξης 
των εργαλείων (τήρηση σχετικών μητρώων). 

- Εισαγωγή στοιχείων εργασιών στο μηχανογραφικό 
σύστημα». 

γ) Στο άρθρο 9 του π.δ. 188/1996 προστίθενται παρά¬ 
γραφοι 5 και 6 ως κατωτέρω: 

«δ. Τμήμα ΣΤ5 Ηλεκτρονικών Εργασιών 

Εγκατάσταση, συντήρηση, επισκευή και διατήρηση 
σε συνεχή ετοιμότητα λειτουργίας των ηλεκτρονικών 
μερών των μηχανημάτων και εγκαταστάσεων. Έχει την 
ευθύνη για την επίβλεψη της συντήρησης και λειτουρ¬ 
γίας των ηλεκτρονικών συστημάτων των πάσης φύσεως 
μηχανημάτων εκτυπωτικών - βιβλιοδετικών μηχανών, 
του συστήματος πυρανίχνευσης, την εγκατάσταση και 
μεταφορά τηλεφωνικών συσκευών και συναφούς τηλε¬ 
πικοινωνιακού εξοπλισμού και μεριμνά για την αποτε¬ 
λεσματική λειτουργία του ηλεκτρονικού εργαστηρίου 
και της φύλαξης των εργαλείων (τήρηση σχετικών μη¬ 
τρώων). Εισάγει και τηρεί στοιχεία στο μηχανογραφικό 
σύστημα». 

«ΣΤ6. Αυτοτελές Γραφείο Προσβασιμότητας Ατόμων 
με Αναπηρίες (ΑΜΕΑ) στο Εθνικό Τυπογραφείο. 

- Η προώθηση και παρακολούθηση των πόσης φύσεως 
ενεργειών, για την άμεση συμμόρφωση προς την υπο¬ 
χρέωση που έχει το Εθνικό Τυπογραφείο να λαμβάνει 
όλα τα αναγκαία μέτρα για την εξασφάλιση προσβασι¬ 
μότητας και των λοιπών διευκολύνσεων για τα άτομα 
με αναπηρίες στους χώρους λειτουργίας του. 

- Η μελέτη και εισήγηση για την λήψη των αναγκαίων 
μέτρων για την εξασφάλιση της προσβασιμότητας και 
των λοιπών διευκολύνσεων των ΑΜΕΑ, όπως της εύ¬ 
κολης προσέγγισης (χώροι στάθμευσης, πεζοδρόμια), 
εισόδου και κίνησης εντός των κτιρίων που λειτουρ¬ 
γούν υπηρεσίες του Εθνικού Τυπογραφείου (θύρες, δι¬ 
άδρομοι, ανελκυστήρες) δημιουργίας των απαραίτητων 
προϋποθέσεων για την ανεμπόδιστη πληροφόρηση και 
εξυπηρέτηση από τους αρμόδιους υπαλλήλους, με συμ¬ 
βατικές και σύγχρονες μεθόδους (κατάλληλες θυρίδες 
συναλλαγής, εξυπηρέτησης από ένα σημείο, πρόσβαση 
σε εφαρμογές ηλεκτρονικής διοίκησης για πληροφόρη¬ 
ση και εξυπηρέτηση) και για τη διευκόλυνσή τους στη 
χρήση των ψυκτών νερού, των τηλεφώνων για το κοινό 
και διαμόρφωση χώρων υγιεινής. 

- Η προώθηση, κατεύθυνση και συντονισμός των ενερ¬ 
γειών, καθώς και η παρακολούθηση και ο έλεγχος των 
εκτελούμενων έργων, για την εφαρμογή των πιο πάνω 
μέτρων και την άμεση συμμόρφωση προς τις υφιστά¬ 
μενες υποχρεώσεις που προβλέπονται από σχετικές 
διατάξεις. 

- Η καταγραφή των υφισταμένων προβλημάτων προ¬ 
σβασιμότητας και λοιπών διευκολύνσεων για τα ΑΜΕΑ 
(υπαλλήλους και εξυπηρετούμενους πολίτες) στους 
χώρους που αναπτύσσουν τη δραστηριότητα τους οι 
υπηρεσίες του Εθνικού Τυπογραφείου. 

- Η μέριμνα για την σύνταξη τεχνικών προδιαγραφών 
(όπως για τη διαμόρφωση κτιρίων και την προμήθεια 
εξοπλισμού), τεχνικών δελτίου έργου, αρχιτεκτονικών 
και λοιπών μελετών, επιχειρησιακών προγραμμάτων 
δράσης και προϋπολογισμού δαπάνης, για την εκτέ¬ 
λεση των αναγκαίων έργων προσβασιμότητας και λοι¬ 
πών διευκολύνσεων των ατόμων με αναπηρίες, στους 
χώρους που αναπτύσσει τη δραστηριότητά του στο 
Εθνικό Τυπογραφείο. 

- Ο σχεδιασμός των κατάλληλων πολιτικών για την 
αξιοποίηση του ανθρώπινου δυναμικού με αναπηρίες 
που υπηρετεί στο Εθνικό Τυπογραφείο. 

- Η ενημέρωση και ευαισθητοποίηση του προσωπικού 
του Εθνικού Τυπογραφείου στην κατανόηση των ανα¬ 
γκών και των δικαιωμάτων των ατόμων με αναπηρίες. 

- Η συνεργασία με τη Γενική Γραμματεία Δημόσιας 
Διοίκησης και Ηλεκτρονικής Διακυβέρνησης του Υπουρ¬ 
γείου Εσωτερικών αλλά και αντίστοιχους φορείς στην 
Ελλάδα και στο εξωτερικό για την ανταλλαγή σχετικών 
πληροφοριών, στοιχείων, τεχνογνωσίας και την αμοιβαία 
συνδρομή για τη βελτίωση της πρόσβασης των ατόμων 
με αναπηρίες στα δημοσιεύματα του Εθνικού Τυπογρα¬ 
φείου με την χρήση κάθε πρόσφορου μέσου». 


Αρθρο 5 

Αρμοδιότητες της Διεύθυνσης Η' 
Προώθησης Εκδόσεων 

Το πρώτο εδάφιο του άρθρου 11 του π.δ. 188/1996, 
αντικαθίσταται ως εξής: 

1. «Η Διεύθυνση Η' Προώθησης Εκδόσεων είναι αρμό¬ 
δια για την αποτελεσματική εξυπηρέτηση των πολιτών 
όσον αφορά την εγγραφή συνδρομητών Φύλλων Εφημε- 
ρίδος Κυβερνήσεως (Φ.Ε.Κ.). την παροχή Πληροφοριών 
για δημοσιεύματα, καθώς και την προώθηση των εκδό¬ 
σεων του Εθνικού Τυπογραφείου μέσω της προσέλκυ¬ 
σης τυπογραφικών εργασιών των δημοσίων υπηρεσιών. 
Έρευνα εκτυπωτικών αναγκών δημοσίων υπηρεσιών και 
διαχείριση-λογοδοσία στο Ελεγκτικό Συνέδριο». 

2. Η παράγραφος 2 του ανωτέρω άρθρου, αντικαθί¬ 
σταται ως εξής. 

«2. Τμήμα Η2 Πληροφοριών Δημοσιευμάτων Φύλλων 
Εφημερίδος Κυβερνήσεως (Φ.Ε.Κ.). - Παροχή πληροφο¬ 
ριών σε πολίτες σχετικά με δημοσιεύσεις σε Φύλλα 
Εφημερίδος της Κυβερνήσεως (Φ.Ε.Κ.)». 

3. Προστίθεται παράγραφος 3 ως κατωτέρω: 

«3. Τμήμα Η3 Παροχής Πληροφοριών Δημοσιευμάτων 
Φύλλων Εφημερίδος της Κυβερνήσεως (Φ.Ε.Κ.) από τη¬ 
λεφώνου. 

-Εγγραφη ενημέρωση των δημοσίων υπηρεσιών για 
την παραλαβή, μέσω ταχυδρομείου, δημοσιευμάτων για 
καταχώρηση στην Εφημερίδα της Κυβερνήσεως (Φ.Ε.Κ.) 
και αποστολή των Κωδικών Αριθμών Δημοσιεύματος. 

- Μέριμνα για τη λειτουργία του Κέντρου Τηλεφω¬ 
νικής Εξυπηρέτησης Πολιτών (Κ.Τ.Ε.Π.). Πληροφορίες 
από τηλεφώνου». 

4. Αναριθμούνται οι παράγραφοι 3 και 4 του άρθρου 
11 του π.δ. 188/1996 σε 4 και 5 και τα αντίστοιχα τμή¬ 
μα τα σε Η4 Έρευνας Αγοράς - Προώθησης Εκδόσε¬ 
ων και Η5 Αρχείου Φύλλων Εφημερίδος της Κυβερνή¬ 
σεως (Φ.Ε.Κ.). 

5. Στο άρθρο 11 παρ. 5 εδάφ. 2 του π.δ. 188/1996 προστί¬ 
θεται η φράση «Εγκριση χορήγησης φύλλων Εφημερίδος 
της Κυβερνήσεως (ΦΕΚ) για υπηρεσιακή χρήση σε Δη¬ 
μόσιες Υπηρεσίες σε έντυπη ή ηλεκτρονική μορφή». 

Άρθρο 6 
Προσωπικό 

Το άρθρο 14 του π.δ. 188/1996 τροποποιείται ως 
εξής: 

«α) Αυξάνονται οι θέσεις ως κατωτέρω: 

Κατηγορία ΠΕ 

Κλάδος ΠΕΙ Διοικητικού-Οικονομικού κατά μία (1) θέση. 
Συνολικές θέσεις 13. 

Κλάδος ΠΕ4 Τεχνικών Εκδόσεων κατά μία (1) θέση. 
Συνολικές θέσεις 8. 

Κατηγορία ΤΕ 

Κλάδος ΤΕ3 Πληροφορικής κατά μία (1) θέση (Πληρο¬ 
φορικής, Ηλεκτρονικών Υπολογιστικών Συστημάτων). 
Συνολικές θέσεις 7. 

Κατηγορία ΔΕ 

Κλάδος ΔΕΙ Διοικητικός- Λογιστικός κατά οκτώ (8) 
θέσεις. Συνολικές θέσεις 23. 

β) Ο κλάδος ΤΕ2 Τεχνολογικών Εφαρμογών μετονο¬ 
μάζεται σε κλάδο ΤΕ2 Μηχανικών. 

γ) Προστίθεται παρ. 4 έχουσα ως κατωτέρω: 

«Προσωπικό με σχέση έμμισθης εντολής θέσεις δύο 
(2). Το προσωπικό αυτό υπάγεται απευθείας στον Ειδικό 
Γ ραμματέα». 

Αρθρο 7 

Προϊστάμενοι Οργανικών Μονάδων 

1) Οι περιπτώσεις α) και β) της παραγράφου 1 του 
άρθρου 15 του π.δ. 188/1996 αναδιατυπώνονται ως ακο¬ 
λούθως: 

«α) Προϊστάμενοι Διευθύνσεων: 

- Στη Διεύθυνση Προεκτύπωσης προίσταται υπάλλη¬ 
λος από τους κλάδους ΤΕ4 Γραφικών Τεχνών και ΔΕ4 
Γραφικών Τεχνών. 

- Στη Διεύθυνση Α' Προγραμματισμού Παραγωγής 
προίσταται υπάλληλος από τους κλάδους ΠΕ4 Τεχνικών 
Εκδόσεων και ΤΕ4 Γραφικών Τεχνών. 

- Στις Διευθύνσεις Β' και Θ' Φωτοστοιχειοθεσίας 
προίστανται υπάλληλοι από τους κλάδους ΤΕ4 Γ ραφι¬ 
κών Τεχνών (Τεχνολόγοι Γ ραφικών Τεχνών, Γ ραφίστες, 
Φωτοστοιχειοθέτες) και ΔΕ4 Γ ραφικών Τεχνών (Φωτο- 
στοιχειοθέτες). 

- Στις Διευθύνσεις Γ' και Γ Εκτυπώσεων- Βιβλιοδεσίας 
προίστανται υπάλληλοι από τους κλάδους ΤΕ4 Γ ραφι¬ 
κών Τεχνών (Εκτυπωτές, Βιβλιοδέτες) και ΔΕ4 Γ ραφικών 
Τεχνών (Εκτυπωτές, Βιβλιοδέτες). 

- Στις Διευθύνσεις Δ' Ανθρώπινου Δυναμικού, Ε' Δια¬ 
χείρισης και Η' Προώθησης Εκδόσεων προίστανται 
υπάλληλοι από τους κλάδους ΠΕΙ Διοικητικού - Οικονο¬ 
μικού, ΤΕ1 Διοικητικού - Λογιστικού και ΔΕΙ Διοικητικού 
- Λογιστικού. 

- Στη Διεύθυνση ΣΤ' Τεχνικής Υποστήριξης προίσταται 
υπάλληλος από τους κλάδους ΠΕ3 Μηχανικών και ΤΕ2 
Μηχανικών. 

- Στη Διεύθυνση Ζ' Πληροφορικής προίσταται υπάλλη¬ 
λος του κλάδου ΠΕ2 Πληροφορικής και αν δεν υπάρχει 
υπάλληλος του κλάδου ΤΕ3 Πληροφορικής. Σε περίπτω¬ 
ση που δεν υπάρχουν υπάλληλοι των ανωτέρω κλάδων, 
προίσταται υπάλληλος του κλάδου ΠΕΙ Διοικητικού - 
Οικονομικού ή ΠΕ4 Τεχνικών Εκδόσεων ή ΤΕ1 Διοικη¬ 
τικού - Λογιστικού ή ΤΕ4 Γραφικών Τεχνών, ο οποίος 
έχει επιστημονική γνώση ή πείρα των αντικειμένων του 
κλάδου Πληροφορικής. 

β) Προϊστάμενοι Τμημάτων. 

- Στα Τμήματα της Διεύθυνσης Προεκτύπωσης προί- 
στανται υπάλληλοι από τους κλάδους ΤΕ4 Γραφικών 
Τεχνών και ΔΕ4 Γραφικών Τεχνών. 

- Στα Τ μήματα της Διεύθυνσης Α' Προγραμματισμού 
Παραγωγής προίστανται υπάλληλοι από τους κλάδους 
ΠΕ4 Τεχνικών Εκδόσεων, ΤΕ4 Γ ραφικών Τεχνών και ΔΕ4 
Γ ραφικών Τεχνών. 

- Στα Τμήματα των Διευθύνσεων Β' και Θ' Φωτοστοι¬ 
χειοθεσίας προίστανται υπάλληλοι από τους κλάδους 
ΤΕ4 Γραφικών Τεχνών (Τεχνολόγοι Γραφικών Τεχνών, 
Γραφίστες, Φωτοστοιχειοθέτες) και ΔΕ4 Γραφικών Τε¬ 
χνών (Φωτοστοιχειοθέτες). 

- Στα Τμήματα των Διευθύνσεων Γ' και Γ Εκτυπώσεων- 
Βιβλιοδεσίας προίστανται υπάλληλοι ως εξής: 


- Στα Τμήματα Γ1, Γ2, Γ3, Γ4, Γ5, II, 12, 13 από τους 
κλάδους ΤΕ4 Γραφικών Τεχνών (Εκτυπωτές) και ΔΕ4 
Γ ραφικών Τεχνών (Εκτυπωτές). 

- Στα Τμήματα Γ6, Γ7, Γ8, 14 από τους κλάδους ΤΕ4 
Γραφικών Τεχνών (Βιβλιοδέτες) και ΔΕ4 Γραφικών Τε¬ 
χνών (Βιβλιοδέτες). 

- Στα Τμήματα Γ9, ΓΙΟ και 15 από τους κλάδους ΤΕ4 
Γραφικών Τεχνών (Εκτυπωτές, Βιβλιοδέτες) και ΔΕ4 
Γραφικών Τεχνών (Εκτυπωτές, Βιβλιοδέτες). 

- Στα Τμήματα των Διευθύνσεων Δ' Ανθρώπινου Δυ¬ 
ναμικού, Ε' Διαχείρισης και Η' Προώθησης Εκδόσεων 
προίστανται υπάλληλοι από τους κλάδους ΠΕΙ Διοικη¬ 
τικό - Οικονομικό, ΤΕ1 Διοικητικό - Λογιστικό και ΔΕΙ 
Διοικητικό - Λογιστικό. 

- Στα Τμήματα της Διεύθυνσης ΣΤ' Τεχνικής Υπο¬ 
στήριξης προίστανται υπάλληλοι από τους κλάδους 
ΠΕ3 Μηχανικών, ΤΕ2 Μηχανικών, ΤΕ6 Τεχνικών και ΔΕ3 
Τεχνικό, πλην του Αυτοτελούς Γραφείου Προσβασιμό- 
τητας (ΑΜΕΑ), όπου προίστανται υπάλληλοι των κλά¬ 
δων ΠΕ Διοικητικού - Οικονομικού ή ΠΕ Μηχανικών. Σε 
περίπτωση έλλειψης υπαλλήλων από τους πιο πάνω 
κλάδους στο γραφείο προίστανται υπάλληλοι των κλά¬ 
δων ΤΕ Διοικητικού - Λογιστικού ή ΤΕ Μηχανικών ή ΤΕ 
Τ εχνικών». 

Ο ορισμός υπαλλήλων της κατηγορίας ΔΕ σε θέσεις 
προϊσταμένων οργανικών μονάδων επιτρέπεται μόνον 
αν δεν υπηρετεί ανώτερος ή ομοιόβαθμος υπάλληλος 
των ανώτερων κατηγοριών ΠΕ ή ΤΕ αναλόγως του κλά¬ 
δου που προβλέπεται για την πλήρωση των συγκεκρι¬ 
μένων θέσεων. 

Άρθρο 8 

Οι παράγραφοι 3 και 4 του άρθρου 16 του π.δ. 188/1996, 
αναδιατυπώνονται ως εξής: 

«3. Για τις ειδικότητες Φωτοστοιχειοθετών, Εκτυπω¬ 
τών, Βιβλιοδετών των κλάδων ΤΕ4 Γραφικών Τεχνών 
και ΔΕ4 Γ ραφικών Τεχνών, εκτός από τα προσόντα που 
περιγράφονται στα άρθρα 16 και 24 αντίστοιχα του 
π.δ. 50/2001 (ΦΕΚ 39/Α'/5.3.2001) όπως τροποποιήθηκε 
και ισχύει, απαιτείται και ετήσια τουλάχιστον εμπειρία 
στην αντίστοιχη ειδικότητα. 

4. Προσόντα διορισμού για τον κλάδο ΠΕ4 Τεχνικών 
Εκδόσεων εκτός των αναφερομένων στην παρ. 1 του 
άρθρου 4 του π.δ. 50/2001 (ΦΕΚ 39/Α'/5.3.2001), όπως 
τροποποιήθηκε και ισχύει, είναι και ετήσια τουλάχιστον 
εμπειρία στις Γραφικές Τέχνες». 

Άρθρο 9 

Η περίπτωση δ) της παραγράφου 1 του άρθρου 17 
του π.δ. 188/1996, αναδιατυπώνεται ως εξής: «δ) Στον 
κλάδο ΤΕ2 Μηχανικών οι υπάλληλοι του κλάδου ΤΕ2 
Τεχνολογικών Εφαρμογών». 

Αρθρο 10 

Στο τέλος της περίπτ. ε) της παρ. 1 του άρθρου 17 
του π.δ. 188/1996 προστίθεται η φράση «και του καταρ- 
γουμένου προσωρινού ΤΕ5 Τυπογράφων». 

Αρθρο 11 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 23 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΦΥΠΟΥΡΓΟΙ 


ΟΙΚΟΝΟΜΙΑΣ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ, 

ΧΡΗΣΤΟΣ ΖΩΗΣ ΝΙΚΟΛΑΟΣ ΛΕΓΚΑΣ 





6506 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θΐ.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

* Ο 1 00 1842409090008* 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 
































